Pánti Irén: *Ecc-pecc, kimehetsz*

Szükséges eszközök, kellékek:

Szitakötő folyóirat 45. szám 46-47. oldal

laptop, hangszóró, internetkapcsolat, vetítővászon, projektor

szókártyák

szerepkártyák

csomagolópapír, filctollak

feladatlapok

**1. Mondóka elmondása**

Mondjuk el a címben szereplő, jól ismert mondókát!

„Ecc, pecc, kimehetsz,  
Holnapután bejöhetsz,  
Cérnára, cinegére,  
Ugorj cica az egérre!  
Huss!”

Mikor mondjuk, mikor alkalmazzuk ezt a mondókát?

2. **Képelemzés**

Nézzük meg a képet (46. oldal)! Mit fejez ki a kép?

3. **Filmnézés**

Nézzük meg a *Bolond madarak* című rajzfilmet (3:25)!

<https://youtu.be/DAL3PGfX4w8>

Beszéljük meg, hogyan viselkedtek a filmben látható madarak!

4. **Pánti Irén: Ecc-pecc, kimehetsz című írásának elolvasása**

Olvassuk el Pánti Irén: Ecc-pecc, kimehetsz című írását!

5. **Csoportalakítás szókártyákkal**

Olvasás után húzzanak a tanulók egy-egy szókártyát. Jelöljünk ki három sarkot a teremben TÖRZS, HELLÁSZ, KÖZÉPKOR névvel. A tanulók keressék meg helyüket a teremben. Az így kialakult csoportok mondják el a hozzájuk kapcsolódó történetet úgy, hogy minden tanuló szót kapjon és minden szókártya felhasználásra kerüljön.

Szókártyák:

|  |  |
| --- | --- |
| tiltott étel fogyasztása | tabu |
| levegőnek tekintik | ősök emlékének meggyalázása |
| belehalás az állandó félelembe | élet a törzs részeként |
| cserépszavazás | köznyugalom |
| Szókratész | politikusok bírálata |
| Kr.e. 399. | bürök |
| tanítványok | istentelenség |
| egyházi átok | pápák fegyvere |
| istentisztelet | egyházi temetés |
| szentségek | VII. Gergely |
| 1077 | IV. Henrik |
| Canossa | téli hideg |
| három nap | vezeklőcsuha |

6. **Szerepjáték: Új tanuló az osztályban**

Képzeljétek el, hogy egy új osztálytárs érkezik az osztályba. Annyit tudtok róla, hogy egy másik városból érkezik hozzátok, mert a szülei csak itt kaptak munkát. Azt kell megjeleníteni, amikor először lép be az osztályba. Viselkedjetek úgy, ahogy a szerepkártyán áll.

Egy önként jelentkező tanulót kiválasztunk érkező, új tanulónak.

Új tanuló szerepkártyája:

|  |
| --- |
| Egy távoli városból érkeztél ide. Szüleid itt kaptak munkát. Senkit nem ismersz a városban. Szeretnél könnyen beilleszkedni az új osztályodba. Elgondoltad, hogy hangosan bemutatkozol, mosolyogsz. Pár mondatot is megfogalmaztál magadról a bemutatkozáshoz. |

A TÖRZS tagjainak szerepkártyája

|  |
| --- |
| Ti lesztek a megfigyelők. Helyezkedjetek el a terem távoli részében, figyeljétek meg társaitokat. Találjátok ki, mi lehetett a szerepük a játék során. |

A HELLÁSZ csoport szerepkártyája

|  |
| --- |
| Sajnáljátok az új tanulót, s próbáltok neki segíteni a beilleszkedésben. |

KÖZÉPKOR csoport szerepkártyája

|  |
| --- |
| Nem fogadjátok szívesen az új tanulót. Megjegyzést tesztek a ruhájára, külsejére. Kijelentitek, hogy mellétek nem ülhet. Egymás közt gúnyosan megbeszélitek, hogy ide már minden jöttment bekerülhet. Figyelmeztetitek, ha meghúzza magát, nem éri bántódás. |

A szerepjáték után megbeszéljük, ki mit érzett közben.

7. **Rajzos interjú**

Az osztály tanulóit párokba osztjuk, de barátok, egymást jól ismerők nem lehetnek egy pár. Csomagolópapíron körberajzolják egymás sziluettjét. Mindenki kivágja a sajátját és berajzolja a szemét, száját stb. Mikor elkészültek, a párok kicserélik az alkotásokat, és interjút készítenek egymással. Három percig az egyik kérdez, és közben jegyzeteket készít a sziluettre, majd cserélnek. A végén a párok megbeszélik az egymásról írt jellemzőket. A portrékból kiállítást rendezünk a teremben.

8. **Feladatlap kitöltése**

Kössétek össze az összetartozókat!

|  |  |
| --- | --- |
| tilalmak | bűnbánatot gyakorol, megalázkodik |
| Canossa-járás | közvetítés |
| mediáció | közvetítő |
| mediátor | tabuk |